laion/Wikipedia-Exotic huggingface dataset:
ალან პარსონსი

ალან პარსონსი (ინგლ. Alan Parsons, დ. 20 დეკემბერი, 1948) — ბრიტანელი აუდიო ინჟინერი, მუსიკოსი და პროდიუსერი. მიღებული აქვს მონაწილეობა ისეთი ალბომების ჩაწერაში, როგორებიცაა The Beatles-ის Abbey Road და პინკ ფლოიდის The Dark Side of the Moon. პარსონსის საკუთარი ჯგუფი „The Alan Parsons Project“ (ალან პარსონსის პროექტი) ისევე, როგორც მისი სოლო ჩანაწერები, წარმატებული და კომერციული იყო. ალან პარსონსი დაიბადა ლონდონში. 1967 წლის ოქტომბერში 18 წლის ასაკში, პარსონსი ინჟინერის თანაშემწის სტატუსით სამუშაოდ მიდის ები როუდის სტუდიებში (Abbey Road Studios), სადაც პირველად იღებს მონაწილეობას The Beatles-ის ალბომ „Abbey Road“-ის ჩაწერაში. ამის შემდეგ ის მკვიდრდება იქ და მონაწილეობს ისეთი ალბომების ჩაწერაში, როგორებიცაა Wings-ის „Wild Life“ და „Red Rose Speedway“, The Hollies-ის ხუთ ალბომში და პინკ ფლოიდის „The Dark Side of the Moon“, რის გამოც ის პირველად დაჯილდოვდა გრემის ნომინაციით. ცხოვრობს სანტა-ბარბარაში (კალიფორნია) ცოლთან და მის ორ ქალიშვილთან ერთად, ჰყავს მრავალი შინაური ცხოველი. The Alan Parsons Project: Tales of Mystery and Imagination (1976) I Robot (1977) Pyramid (1978) Eve (1979) The Turn of a Friendly Card (1980) Eye in the Sky (1982) Ammonia Avenue (1984) Vulture Culture (1984) Stereotomy (1985) Gaudi (1987) სოლო შემსრულებელი: Try Anything Once (1993) On Air (1996) The Time Machine (1999) A Valid Path (2004) The Secret (2019) From the New World (2022) #37 - (The System Of) Doctor Tarr And Professor Fether (1976) #36 - I Wouldn't Want to Be Like You (1977) #27 - Damned if I Do (1979) #16 - Games People Play (1980) #15 - Time (1981) #3 - Eye in the Sky (1982) #15 - Don't Answer Me (1984) #62 - (The System Of) Doctor Tarr And Professor Fether (1976) #22 - I Wouldn't Want to Be Like You (1977) #16 - Damned if I Do (1980) #9 - Games People Play (1981) #30 - Time (1981) #1 - Eye in the Sky (1982) #43 - You Don't Believe (1983) #20 - Don't Answer Me (1984) #89 - Let's Talk About Me (1985) ალან პარსონსი AllMusic-ზე ოფიციალური საიტი Alan Parsons Project-ის საიტი ↑ Discogs - The Essential reMastered compilation 2CD, 2007 Arista / Legacy {88697 04337 2} US ↑ Discogs - The Collection compilation CD, 2010 Camden {88697808482} versions ↑ https://smile.amazon.com/Live-Colombia-Parsons-Symphonic-Project/dp/B01D5KI7ME/ref=tmm_acd_swatch_0?_encoding=UTF8&qid=1467485926&sr=8-2 ↑ https://smile.amazon.com/All-Our-Yesterdays-Alan-Parsons/dp/B003TZBJ44/ref=sr_1_1?s=music&ie=UTF8&qid=1467495590&sr=8-1&keywords=alan+parsons+all+our+yesterdays[მკვდარი ბმული] ↑ https://smile.amazon.com/Alan-Parsons-Fragile/dp/B00GUJBIXI/ref=sr_1_1?s=music&ie=UTF8&qid=1467496834&sr=1-1&keywords=alan+parsons+fragile ↑ https://smile.amazon.com/Do-You-Live-at-All/dp/B00W9CIH7U/ref=pd_sim_sbs_340_4?ie=UTF8&dpID=51PpqpC-E5L&dpSrc=sims&preST=_SS200_PJStripe-Robin%2CTopLeft%2C0%2C0_AC_UL320_SR320%2C320_&psc=1&refRID=JWH35V51Z6ZYN5M3JCS6
ნანული შევარდნაძე

ნანული შევარდნაძე (დაბ. ცაგარეიშვილი; დ. 8 მარტი, 1929 — გ. 20 ოქტომბერი, 2004) — საბჭოთა/ქართველი ჟურნალისტი და აქტივისტი. 1951 წელს იქორწინა ედუარდ შევარდნაძესთან, რომელიც მოგვიანებით საბჭოთა კავშირის საგარეო საქმეთა მინისტრი (1985–1991), ხოლო შემდეგ პოსტ-საბჭოთა საქართველოს ლიდერი (1992-2003) გახდა. ნანულის მამა, დამოუკიდებელი საქართველოს და შემდეგ წითელი არმიის ოფიცერი რაჟდენ ცაგარეიშვილი (დ. 1895 — გ. 1937), სტალინის მმართველობის პერიოდში „სამშობლოს ღალატისთვის“ დახვრიტეს. დედამისი ტუბერკულოზით გარდაიცვალა, და ობლად დარჩა ნანული და მისი ორი და-ძმა. შევარდნაძე, იმჟამად კომკავშირის აქტივისტი, მას სტალინის მმართველობის ბოლო წლებში შეხვდა და 1951 წელს იქორწინა, მიუხედავად იმისა, რომ ქორწინება „ქვეყნის მოღალატის“ შვილთან მისი კარიერისთვის დამღუპველი შეიძლება ყოფილიყო. თვით ნანულიმაც კი უარყო მასთან ქორწინება ამავე მიზეზით, თუმცა შევარდნაძეს ამის გამო უკან არ დაუხევია. 1960-70-იან წლებში ნანული შევარდნაძე ჟურნალისტად რუსული ენის სპეციალისტად მუშაობდა თბილისში, ქალთა პოპულარულ გაზეთში. 1980-იან წლებში მისი მეუღლის საგარეო საქმეთა მინისტრად ყოფნის პერიოდში, მან ახლოს გაიცნო მრავალი ამერიკელი მაღალი რანგის სახელმწიფო მოღვაწის მეუღლე. 1992 წლის მარტში ის მეუღლესთან ერთად საქართველოში დაბრუნდა, სადაც იმჟამად სამოქალაქო ომი მიმდინარეობდა. შევარდნაძე ჯერ დროებითი მთავრობის მეთაური, შემდეგ კი, 1995 წლის არჩევნებით, ქვეყნის პრეზიდენტი გახდა. ამ წლებში ნანული შევარდნაძე ძირითადად საქველმოქმედო ღონისძიებებით იყო დაკავებული. მან დააარსა და ხელმძღვანელი იყო საერთაშორისო მოძრაობა „საქართველოს ქალები მშვიდობისა და სიცოცხლისთვის“ და ასევე რედაქტორობდა ჟურნალს „მშვილობა ყველას“. 1990-იანი წლების ბოლოს ის ხელმძღვანელობდა კამპანიას უცხოელთა მიერ ქართველ ბავშვთა შვილად აყვანის წინააღმდეგ, ვინაიდან, მისი აზრით, ეს საფრთხეს უქმნიდა ისედაც მძიმე დემოგრაფიულ სიტუაციას. 2003 წლის 23 ნოემბრის ვარდების რევოლუციის დროს ედუარდ შევარდნაძე გადადგა. მოგვიანებით მისი თქმით ნანული ერთ-ერთი იმათგანი იყო, ვინც მას თავიდანვე გადადგომას ურჩევდა. 2004 წლის 20 ოქტომბერს ნანული შევარდნაძე გულის შეტევით გარდაიცვალა თბილისის ერთ-ერთ საავადმყოფოში. ედუარდ შევარდნაძე ამ დროს გერმანიაში იმყოფებოდა მისი პირველი საგერეო ვიზიტით 2003 წელს გადადგომის შემდეგ. მას დარჩა ორი შვილი — პაატა და მანანა — და ხუთი შვილიშვილი. ↑ (რუსული) НАНУЛИ ШЕВАРДНАДЗЕ: "БРАК С ДОЧКОЙ "ВРАГА НАРОДА" МОЕМУ МУЖУ КАРЬЕРЫ НЕ ИСПОРТИЛ". სეგოდნია 92 (593) за 14.06.2000 ↑ სანი, რონალდ გრიგორ (1994), The Making of the Georgian Nation, გვ. 329. ინდიანის უნივერსიტეტის სტამბა, ISBN 0253209153 ↑ ეკედალი, კეროლინ, და გუდმენი, მელვინ (2001), The Wars of Eduard Shevardnadze: Second Edition, გვ. 9. Brassey's, ISBN 1574884042 ↑ Rita James Simon & Howard Altstein (2000), Adoption Across Borders: Serving the Children in Transracial and Intercountry Adoptions, p. 109. Rowman & Littlefield, ISBN 0847698335 ↑ ახალი მთავრობა ემზადება არჩევნებისთვის, შევარდნაძე საქართველოში რჩება დაარქივებული 2011-06-07 საიტზე Wayback Machine. . სივილ ჯორჯია. 25 ნოემბერი, 2003
ფორმოზუსი

ფორმოზუსი (ლათ. Formosus PP.; დ. უცნობია — გ. 4 აპრილი, 896) — რომის პაპი 891–896 წლებში. წარმოშობით არისტოკრატლი რომაული გვარიდან იყო. ნიკოლოზ I-ის ხელით გახდა პორტოს ეპისკოპოსი. ასრულებდა მისიონერულ მოღვაწეობას ბულგარეთში. პაპ იოანე VIII-სთან დაპირისპირების დროს დაადანაშაულეს პონტიფიკის დამხობის მცდელობაში. მისი უფლებები აღადგინა მარინუს I-მა, ხოლო სტეფანე V-ის პაპობისას მხარს უჭერდა მის პოლიტიკას. მომავალმა პაპმა სტეფანე VI-მ ამოთხარა ფორმოზუსის ცხედარი, ტახტზე დასვა, შემოსა და ისე გაასამართლა, მოაწყო ე. წ. გარდაცვლილის საეკლესიო კრება. პაპის გვამს მოაჭრა თითები, რომლებითაც პირჯვარს იწერდა და ტიბრში გადაუძახა. ფორმოზუსი — კათოლიკური ენციკლოპედია (ინგლისური)
სკკპ ცკ

საბჭოთა კავშირის კომუნისტური პარტიის ცენტრალური კომიტეტი (რუს. Центральный комитет Коммунистической партии Советского Союза; 1917 წლის გაზაფხულამდე: ЦК РСДРП; 1917—1918 ЦК РСДРП(б); 1918—1925 ЦК РКП(б); 1925—1952 ЦК ВКП(б)) — სსრკ კომპარტიის უმაღლესი პარტიული ორგანო პარტიის ყრილობებს შორის პერიოდებში. სკკპ ცკ-ის უდიდესი რაოდენობა (412 წევრი) არჩეულ იქნა 1990 წლის კომპარტიის XXVIII ყრილობაზე. სკკპ-ის წესდების მიხედვით ცენტრალური კომიტეტი (შემოკლებით "ცეკა") ხელმძღვანელობდა პარტიის მთელ საქმიანობას, განაგებდა ადგილობრივ პარტიულ ორგანოებს, პარტიის საკადრო პოლიტიკას. ცეკა მიმართულებას აძლევდა ცენტრალურ სახელმწიფო და საზოგადოებრივ ორგანიზაციებს და პარტმუშაკებს; ქმნიდა სხვადასხვა ორგანიზაციებს და პარტიულ საწარმოებსა და დაწესებულებებს და ხელმძღვანელობდა მათ საქმიანობას, ნიშნავდა მის კონტროლს ქვეშ არსებული ცენტრალური გაზეთებისა და ჟურნალების რედაქციას, ანაწილებდა პარტიული ბიუჯეტის სახსრებს და აკონტროლებდა მათ შესრულებას.
ბონიფაციუს VI

ბონიფაციუს VI (ლათ. Bonifatius PP. VI; დ. უცნობია — გ. აპრილი, 896) — რომის პაპი 896 წლის აპრილში, რამდენიმე დღით. წარმოშობით რომაელი. როდესაც იგი პაპად აირჩიეს ფორმოზუსის ნაცვლად, მას დიაკვნის წოდებაც კი არ ჰქონდა. 15 დღის შემდეგ 19 აპრილს გამოაცხადეს, რომ იგი გარდაიცვალა ნიკრისის ქარის შედეგად. მიიჩნევენ, რომ იგი გახდა მემკვიდრის სტეფანე VI-ის მსხვერპლი. 898 წელს პაპმა იოანე IX-მ მისი არჩევა იურიდიულად გამოაცხადა ბათილად. ენციკლოპედია „ბრიტანიკა“
სამსხვერპლო (მრავალმნიშვნელოვანი)

სამსხვერპლო შეიძლება აღნიშნავდეს: სამსხვერპლო - თანამედროვე გაგებით საკურთხეველი სამსხვერპლო - თანავარსკვლავედი სამსხვერპლო - ძვ. წარმართულ ხალხებში ღვთაებისადმი მსხვერპლის შესაწირად განკუთვნილი ადგილი
რომანუსი (პაპი)

რომანუსი (ლათ. Romanus PP.; ერისკაცობაში რომანო მარინი; დ. უცნობია — გ. დეკემბერი, 897) — რომის პაპი 897 წლის აგვისტო-ნოემბერში. წარმოშობით იტალიელი. მარინუს I-ის ძმა. მკვდარი სინოდის დროს იყო კარდინალი. სტეფანე VI-ის დამხობის შემდეგ ფორმოზუსის პარტიის ინტრიგებით მკვდარი სინოდის გადწყვეტილებები ბათილად გამოაცხადა. ბრძანა ამოეღოთ ტიბრიდან ფორმოზუსის ცხედარი და დაეკრძალათ მიწაზე. ტახტიდან ჩამოაგდეს სტეფანეს მომხრეებმა. ენციკლოპედია „ბრიტანიკა“
თეოდორ II (პაპი)

თეოდორ II (ლათ. Theodorus PP. II; დ. უცნობია — გ. დეკემბერი, 897) — რომის პაპი 897 წლის დეკემბერში, 20 დღით. მას პაპის ტახტი ეკავა მკვდარი სინოდის შემდეგ არსებულ ქაოსურ პერიოდში. მან ამოიღო ტიბრიდან ფორმოზუსის ცხედარი და დაკრძალა წმინდა პეტრეს ტაძარში. ენციკლოპედია „ბრიტანიკა“
იოანე IX (პაპი)

იოანე IX (ლათ. Johannes PP. IX; დ. უცნობია — გ. 900) — რომის პაპი 897-900 წლებში. წარმოშობით იტალიის ქალაქ ტივოლიდან იყო. ბენედიქტელთა ორდენის მღვდელი. მის არჩევას წინ უძღოდა მისი ორი წინამორბედის გარდაცვალება. ენციკლოპედია „ბრიტანიკა“
პოლი სემსონი

პოლი სემსონი (ინგლ. Polly Samson; დ. 29 აპრილი, 1962) — ინგლისელი ჟურნალისტი, მწერალი და ფოტოგრაფი, დაბადებული ლონდონში. მისი მამა დიპლომატი იყო, ხოლო დედა - ჩინური წარმოშობის მწერალი (რომელმაც დაწერა წიგნი მაო ძედუნის ჯარში მსახურობის შესახებ). რთული ბავშვობის შემდეგ პოლი შეუერთდა საგამომცემლო ინდუსტრიას, სადაც ჰითკოტ უილიამსი გაიცნო. მასთან ქორწინებისას პოლის ეყოლა შვილი ჩარლი. უილიამსთან დაშორების შემდეგ პოლიმ გაიცნო პინკ ფლოიდის გიტარისტი და ვოკალისტი დევიდ გილმორი. ისინი 1994 წელს დაქორწინდნენ, ჯგუფის საკონცერტო ტურნეს მსვლელობისას. ამ ქორწინებიდან პოლის ჰყავს სამი შვილი - ჯო, გებრიელ და რომენი გილმორები. ამჟამად ოჯახი ცხოვრობს დასავლეთ სასექსში. პოლი თანამშრომლობს დევიდთან. მას ეკუთვნის პინკ ფლოიდის ალბომის The Division Bell და დევიდის სოლო-ალბომების On an Island (აგრეთვე მღერის და უკრავს პიანინოზე) და Rattle That Lock სიმღერების ტექსტები. იგი აგრეთვე რამდენიმე მოთხრობის ავტორია. არანაკლებ ცნობილია, როგორც ფოტოგრაფი. სემსონს აგრეთვე ეკუთვნის სიმღერის „Louder than Words“ ტექსტი (პინკ ფლოიდის ალბომიდან The Endless River). პოლის ოფიციალური საიტი ↑ Discogs — 2000. <a href="https://wikidata.org/wiki/Track:Q504063"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ https://pollysamson.com/about.htm ↑ Cassandra Jardine "My fear for the Charlie I know", telegraph.co.uk, 19 July 2011. ↑ http://pollysamson.com/about.htm ↑ Mabbett, Andy (2010). Pink Floyd - The Music and the Mystery. London: Omnibus,. ISBN 978-1-84938-370-7.  ↑ The Kindness, Amazon; accessed 24 October 2015. ↑ Greene, Andy. Pink Floyd Roll Out Plans For 'The Endless River', their First LP in 20 Years. Wenner Media (22 September 2014). ციტირების თარიღი: 26 September 2014.
სამშვილდე (მრავალმნიშვნელოვანი)

საკუთარი სახელი სამშვილდე შეიძლება აღნიშნავდეს: სამშვილდე - ციხე-ქალაქი აღმოსავლეთ საქართველოში სამშვილდე - სოფელი თეთრიწყაროს მუნიციპალიტეტში
უნივერსიტეტის პრეს-კლუბი

უნივერსიტეტის პრეს-კლუბი — არაფორმალური სტუდენტური გაერთიანება, რომელიც შეიქმნა 1987 წელს თბილისის სახელმწიფო უნივერსიტეტის სტუდენტების მიერ. მისი დამფუძნებლები იყვნენ ნანა ბოკუჩავა, თედო ისაკაძე, ნიკო ნიკოლოზიშვილი, დათო ტურაშვილი, ფიქრია ჩიხრაძე, ლელა ჯაფარიძე და სხვები. იყო ერთ–ერთი ყველაზე აქტიური და გავლენიანი ორგანიზაცია ეროვნული მოძრაობის დროს. უნივერსიტეტის პრეს-კლუბი სათავეში ედგა სტუდენტურ მოძრაობას, რომელიც თავდაპირველად გაერთიანდა ტრანსკავკასიური რკინიგზის პროექტის საწინააღმდეგოდ და დავითგარეჯას მონასტრის ტერიტორიიდან საბჭოთა ჯარების სავარჯიშო პოლიგონის გატანის იდეის გარშემო. მისი გავლენით შეიქმნა საქართველოს სხვადასხვა უმაღლეს სასწავლებლებში სტუდენტური პრეს-კლუბები. პრეს-კლუბი უშვებდა სპეციალურ ჩანართს – „სტუდენტური ფურცელი“, გაზეთ „თბილისის უნივერსიტეტის“ დამატების სახით, რომელიც დიდი პოპულარობით სარგებლობდა არა მარტო სტუდენტებში, არამედ საბჭოთა რეჟიმის საწინააღმდეგოდ განწყობილ საზოგადოებაში. ზურაბ გაიპარაშვილი, უნივერსიტეტი / Universitas (ივანე ჯავახიშვილის სახელობის თბილისის სახელმწიფო უნივერსიტეტი, 1918-2008), თბ. : თბილ. უნ-ტის გამ-ბა, 2008, ISBN 978-9941-13-053-3 Вачнадзе М., Гурули В., Бахтадзе М. История Грузии (с древнейших времен до наших дней), §1. Подъем национального движения в Грузии ზურაბ ჟვანია: "დღეს ხუდონჰესზე საუბარი თეორიული სპეკულაციაა": ვინ დააბნელა საქართველო - ეროვნულმა მოძრაობამ თუ კორუფციამ // ნინო მიქიაშვილი, ახალი ვერსია[მკვდარი ბმული] ოფიციალური საიტი Facebook-ზე
ბენედიქტე IV

ბენედიქტე IV (ლათ. Benedictus PP. IV; დ. უცნობია — გ. ივლისი, 903) — რომის პაპი 900 — 903 წლებში. დაიბადა რომში, ეკუთვნოდა ფორმოზუსის მომხრეთა პარტიას. იმპერატორად აკურთხა საღვთო რომის იმპერიის იმპერატორი ლუდვიგ III უსინათლო. დაკრძალულია რომში. ენციკლოპედია „ბრიტანიკა“ ვიკისაწყობში არის გვერდი თემაზე: Benedict IV
ბენედიქტე V

ბენედიქტე V (ლათ. Benedictus PP. V; დ. ? — გ. 4 ივლისი, 966) — რომის პაპი 964 წლის 22 მაისიდან 23 დეკემბრამდე. პაპად აირჩიეს რომის მაცხოვრებლებმა იოანე XII გარდაცვალების შემდეგ. ოტო I მხარს უჭერდა ლეო VIII-ის კანდიდატურას. განდევნეს ჰამბურგში, სადაც გარდაიცვალა 966 წელს.
ბენედიქტე VI

ბენედიქტე VI (ლათ. Benedictus PP. VI; დ. ? – გ. ივნისი, 974) – რომის პაპი 973-[974]] წწ. დაიბადა რომში, აირჩიეს ოტო I-ის პროტექციით. მისი სიკვდილის შემდეგ ტყვედ იგდო მეამბოხე კრესცენციმ – ცნობილი მაროზიას დისშვილმა – და გაგუდა. ტახტზე მანვე დასვა ანტიპაპი ბონიფაციუს VII.
იკოსაგონი

იკოსაგონი გეომეტრიაში ჰქვია ოცკუთხა პოლიგონს (მრავალკუთხედს). ტოლგვერდა ოკოსაგონის შიდა კუთხე 162°-ს შეადგენს, ხოლო ფართობი, a გვერდის სიგრძით გამოითვლება ფორმულით: A = 5 a 2 cot ⁡ π 20 ≃ 31.5688 a 2 . {\displaystyle A=5a^{2}\cot {\frac {\pi }{20}}\simeq 31.5688a^{2}.} სიტყვა "იკოსაგონი" ზოგჯერ გამოიყენება, როგორც სვასტიკის ევფემიზმი, ვინაიდან იგი 20 სწორი ხაზის სეგმენტით იხაზება. Naming Polygons and Polyhedra
პაპის სახელმწიფო საქმეების ვატიკანის კომისია

პაპის სახელმწიფო საქმეების ვატიკანის კომისია – ვატიკანის საკანონმდებლო ორგანო. კომისია შედგება კარდინალებისაგან, რომლებსაც 5 წლის ვადით რომის პაპი ნიშნავს. კომისიას ხელმძღვანელობს პრეზიდენტი (ამჟამად ჯუზეპე ბერტელო). ვატიკანი
იობი (მთავარეპისკოპოსი)

იობ მთავარეპისკოპოსი — ქართლის ეკლესიის მესამე მამამთავარი დაახ. IV საუკუნის 70–90-იან წლებში. „მოქცევაჲ ქართლისაჲ“-ს მიხედვით — „იყო ნერსე სომეხთა კათალიკოზისა დიაკონი“ (N/Sin48: „ნერსეს სომეხთა კათალიკოზისა მთავარდიაკონი“), ეპისკოპოსად დაჯდა თრდატის, ბაკურის ძმის მეფობაში, „მეფეთა ცხოვრების“ მიხედვით — მირდატ ბაქარის ძის. „მოქცევაჲ ქართლისაჲ“ მოგვითხრობს, რომ ამ იობის დროს „მეფემან რუჲსთვისა რუჲ გამოიღო და ეკლესიისა საფუძველი დადვა. და მის ზევე ნეკრესს კახეთისასა ეკლესიაჲ აღიშენა განსრულებით“. იობი მთავარეპისკოპოსად ჩანს ვარაზ-ბაკურის („მეფეთა ცხოვრებით“ — ვარაზ-ბაქარი. შეცდომით იქ მას იობის ნაცვლად იაკობი ეწოდება) დროსაც. მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000. — გვ. 12. 219 გვ. ↑ შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979, გვ. 325 ↑ მოქცევაჲ ქართლისაჲ, ახლადაღმოჩენილი სინური რედაქციები, გამოსცა ზ. ალექსიძემ, თბ., 2007, გვ. 16 ↑ ქართლის ცხოვრება, ს. ყაუხჩიშვილის რედაქციით, ტ. 1, თბ., 1955, გვ. 132 ↑ შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979, გვ. 325 ↑ მოქცევაჲ ქართლისაჲ, ახლადაღმოჩენილი სინური რედაქციები, გამოსცა ზ. ალექსიძემ, თბ., 2007, გვ. 16 ↑ ქართლის ცხოვრება, ს. ყაუხჩიშვილის რედაქციით, ტ. 1, თბ., 1955, გვ. 137
ტრიკონტაგონი

ტრიკონტაგონი გეომეტრიაში — 30-გვერდიანი პოლოგონი. ტრიკონტაგონის ყველა კუთხის ჯამი 5040 გრადუსია. ტოლგვერდა ტრიკონტაგონის ყოველი კუთხე 168 გრადუსია, ხოლო მისი ფართობი გვერდის სიგრძით a გამოითვლება ფორმულით: A = 15 2 a 2 cot ⁡ π 30 ≃ 71.3577 a 2 . {\displaystyle A={\frac {15}{2}}a^{2}\cot {\frac {\pi }{30}}\simeq 71.3577a^{2}.} ვაისშტაინი, ერიკ უ. ტრიკონტაგონი.
ლეო V

ლეო V (ლათ. Leo PP. V; დ. უცნობია — გ. სექტემბერი, 903) — რომის პაპი 903 წლის ივლის-სექტემბერში. წარმოშობით იტალიელი. ტახტზე იჯდა 40 დღე, მერე შეიპყრეს, სამუდამო პატიმრობა მიუსაჯეს და სერგიუს III ბრძანებით გაგუდეს. მისი ხანმოკლე მმართველობით იწყება წმინდა საყდრის დაცემა X საუკუნის დასაწყისში. იგი ტახტიდან ჩამოაგდო ანტიპაპმა ქრისტეფორუსმა. ენციკლოპედია „ბრიტანიკა“
მარინუს II

მარინუს II (ლათ. Marinus PP. II; დ. უცნობია — გ. მაისი, 946) — რომის პაპი 942-946 წლებში, წარმოშობით რომაელი. პორნოკრატიის პერიოდის პაპი. როგორც მისმა წინამორბედებმა ტახტი მიიღო ალბერიხის (მაროზიას შვილი) ინტრიგების წყალობით. პორნოკრატია ენციკლოპედია „ბრიტანიკა“
აგაპეტუს II

აგაპეტუს II (ლათ. Agapetus PP. II; დ. ? – გ. დეკემბერი, 955) – რომის პაპი 946-955 წწ. წარმოშობით რომაელი. პორნოკრატიის პერიოდის პაპი. მოუწოდებდა გერმანელ მეფეს ოტო I რათა დახმარებოდა იტალიის თვითგამოცხადებული მეფის ბერენგარ II-ის (950-964) წინააღმდეგ ბრძოლაში. პორნოკრატია
იოანე XIII (პაპი)

იოანე XIII (ლათ. Johannes PP. XIII; დ. რომი — გ. 6 სექტემბერი, 972) — რომის პაპი 965–972 წლებში. წარმოშობით რომაელი. მაროზიას დის, თეოდორა უმცროსის შვილი. დააარსა მეკლენბურგის საარქიეპისკოპოსო. თავგამოდებით იცავდა ოტო I-ს. ↑ Herbermann, Charles, ed. (1913). „Pope John XIII“ . Catholic Encyclopedia. New York: Robert Appleton Company.
მიშელ შალი

მიშელ შალი (ფრანგ. Michel Chasles; დ. 15 ნოემბერი, 1793, ეპერნონი, — გ. 18 დეკემბერი, 1880, პარიზი) — ფრანგი მათემატიკოსი და მათემატიკის ისტორიკოსი, პარიზის მეცნიერებათა აკადემიის წევრი (1851). პარიზის პოლიტექნიკური სკოლისა და (1841 წლიდან) და პარიზის უნივერსიტეტის (1846 წლიდან) პროფესორი. შალს აქვს მნიშვნელოვანი გამოკვლევები გეომეტრიაში. შალის გამოკვლევებმა მათემატიკის ისტორიაში, განსაკუთრებით მისმა „გეომეტრიული მეთოდების წარმოშობისა და განვითარების ისტორიულმა მიმოხილვამ“, ხელი შეუწყო ცალკეულ გამოკვლევათა შორის დამოკიდებულების დადგენას და ამ დარგში მეცნიერულ იდეათა ისტორიული კავშირის გამოკვლევას. ქართული საბჭოთა ენციკლოპედია, ტ. 10, თბ., 1986. — გვ. 677. ↑ 1.0 1.1 Deutsche Nationalbibliothek Record #117655341 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ Léonore database — ministère de la Culture. <a href="https://wikidata.org/wiki/Track:Q2886420"></a><a href="https://wikidata.org/wiki/Track:Q384602"></a> ↑ 5.0 5.1 SNAC — 2010. <a href="https://wikidata.org/wiki/Track:Q29861311"></a> ↑ 6.0 6.1 Find a Grave — 1996. <a href="https://wikidata.org/wiki/Track:Q63056"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 8.0 8.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 9.0 9.1 9.2 9.3 www.accademiadellescienze.it <a href="https://wikidata.org/wiki/Track:Q107212659"></a> ↑ 10.0 10.1 Annuaire prosopographique : la France savante / B. Delmas — 2009. <a href="https://wikidata.org/wiki/Track:Q55740543"></a><a href="https://wikidata.org/wiki/Track:Q2926731"></a> ↑ Departmental archives of Eure-et-Loir <a href="https://wikidata.org/wiki/Track:Q19606436"></a> ↑ Шаль Мишель // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ CHASLES Michel (1793-1880) <a href="https://wikidata.org/wiki/Track:Q100968977"></a> ↑ 14.0 14.1 14.2 14.3 birth certificate <a href="https://wikidata.org/wiki/Track:Q83900"></a> ↑ Award winners : Copley Medal — Royal Society. <a href="https://wikidata.org/wiki/Track:Q123885"></a> ↑ List of Royal Society Fellows 1660-2007 — ლონდონის სამეფო საზოგადოება. — გვ. 70. <a href="https://wikidata.org/wiki/Track:Q111806251"></a><a href="https://wikidata.org/wiki/Track:Q123885"></a> ↑ https://www.toureiffel.paris/fr/le-monument/tour-eiffel-et-sciences
შაორი

შაორი — ნამოსახლარი ნინოწმინდის მუნიციპალიტეტში, სოფელ ტამბოვკასთან, ფარავნის ტბის სიახლოვეს. შაორი გურჯისტანის ვილაიეთის დიდი დავთარის შედგენის დროს უკვე გაუკაცრიელებული სოფელი ყოფილა. სერგი ჯიქია დავთარში აღნიშნავდა, რომ იგი არც მის თანამედროვე რუკებზე (რუსულ სპეცრუკებზე) იყო აღნიშნული. სამაგიეროდ ასეთი პუნქტი — შაორი (Chaori) აღნიშნული ყოფილა ვახუშტი ბატონიშვილის ატლასსა (#12) და აღწერისადმი დართულ რუკაზე ფარავნის ტბის ჩრდილოეთის მიმართულებითა და რამდენიმე დაშორებით. არც 1923 წელს გამოსულ „საქართველოს ისტორიულ რუკაზე“ ყოფილა სოფელი შაორი აღნუსხული, მაგრამ ამ ზონაში იქ აღნიშნული იყო (ამ სოფლის კიდევ ჩრდილოეთით) მთა შაორი. შაორის სახელით ცნობილი სოფლის გარდა ცნობილი ყოფილა აგრეთვე შაორის ციხე და შაორისწყალი. ს. ჯიქია. გურჯისტანის ვილაიეთის დიდი დავთარი. წიგნი III. გამოკვლევა. თბილისი, 1958, გვ. 349 ↑ ნარიმანიშვილი გ., შანშაშვილი ნ., კვაჭაძე მ., თრიალეთი : კულტურულ-ისტორიული მემკვიდრეობა, თბ., 2018. — გვ. 271–274.
ტამპერე

ტამპერე (ფინ. Tampere, შვედ. Tammerfors) — ქალაქი სამხრეთ ფინეთში. ქალაქში ცხოვრობს 211,691 კაცი, ხოლო მის აგლომერაციაში 340,000 კაცი. ტამპერეს მოსახლეობის რაოდენობის მხრივ ფინეთში მესამე ადგილი უკავია, ის ჩამორჩება მხოლოდ დიდ ჰელსინკისა და ესპოოს. 2007 წელს პირკანმას რეგიონში ცხოვრობდა 470,000 ადამიანი, მოსახლეობის თითქმის ნახევარი სწორედ ტამპერზე მოდის. ტამპერე მდებარეობს ნიასიარვისა და პიუხიარვის ტბებს შორის. დასახლებული პუნქტის საშუალო სიმაღლე შეადგენს 18 მეტრს. ქალაქში მიედინება მდინარე ტამერკოსკი, რომელიც მას ორ ნაწილად ჰყოფს. მდინარის სიგრძე 945 მეტრს შეადგენს, დინება საკმაოდ სწრაფია, სწორედ ამიტომ ის გამოიყენება ელექტროენერგიის მისაღებად. 1775 წელს შვედეთის მეფის გუსტავ III-ის ბრძანებით მდინარე ტამერკოსკის ნაპირებზე, სავაჭრო მიზნებისთვის დაარსდა პატარა დასახლება. თუმცა ოთხი წლის შემდეგ, 1779 წელს დაბა გახდა ქალაქი. თავდაპირველად ტამპერეს ფართობი რამდენიმე კვადრატულ კილომეტრს შეადგენდა. XIX საუკუნეში ტამპერე უკვე მნიშვნელოვანი სავაჭრო და ინდუსტრიული ცენტრი გახდა. XIX საუკუნის მეორე ნახევარში, აქ იწარმოებოდა ფინური სამრეწველო პროდუქციის თითქმის ნახევარი. სწორედ ამიტომ ამ დასახლებულ პუნქტს უწოდეს „ჩრდილოეთი მანჩესტერი“. ტამპერეს ფართობი სულ უფრო იზრდებოდა, მის შემადგენლობაში შევიდა მეზობელი პატარა დასახლებული პუნქტები. 1905 წლის დეკემბერში, აქ გაიმართა პირველი ბოლშევიკური კონფერენცია, სწორედ აქ პირველად ერთმანეთს შეხვდნენ ლენინი და სტალინი. ბრაშოვი, რუმინეთი ჰემნიცი, გერმანია ესენი, გერმანია კაუნასი, ლიეტუვა კიევი, უკრაინა კლაქსვიკი, ფარერის კუნძულები კუპავოგური, ისლანდია ლინცი, ავსტრია ლოძი, პოლონეთი (1996 წლიდან) მიშკოლცი, უნგრეთი ნიჟნი-ნოვგოროდი, რუსეთი ნორჩეპინგი, შვედეთი ოდენსე, დანია ოლომოუცი, ჩეხეთი სასკატუნი, კანადა სირაკიუსი, აშშ ტარტუ, ესტონეთი ტრონჰეიმი, ნორვეგია (1946 წლიდან) გუანჯოუ, ჩინეთი მვანზა, ტანზანია ქალაქის ოფიციალური საიტი დაარქივებული 2017-08-14 საიტზე Wayback Machine. ტამპერეს რუკა დაარქივებული 2014-08-11 საიტზე Wayback Machine. Tammerkoski Heritage დაარქივებული 2011-07-19 საიტზე Wayback Machine. ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ List of Twin Towns in the Ruhr Destrict. © 2009 Twins2010.com. დაარქივებულია ორიგინალიდან — 2009-11-28. ციტირების თარიღი: 2009-10-28. ↑ Twin Cities. The City of Łódź Office. (in English) © 2007 UMŁ. დაარქივებულია ორიგინალიდან — 2009-10-09. ციტირების თარიღი: 2008-10-23. ↑ Trondheims offisielle nettsted - Vennskapsbyer. დაარქივებულია ორიგინალიდან — 2012-02-21. ციტირების თარიღი: 2010-06-29. ↑ Sister Cities of Guangzhou. Guangzhou Foreign Affairs Office. დაარქივებულია ორიგინალიდან — 2011-08-23. ციტირების თარიღი: 2010-02-10.